Cristiano Ronaldo var enn og aftur á skotskónum en hann hefur nú skorað 12 mörk í síðustu átta deildarleikjum sínum með Juventus . Því miður dugði það ekki til í kvöld er liðið tapaði 2 - 1 fyrir Napoli á útivelli . Þá gerðu erkifjendurnir í Roma og Lazio 1 - 1 jafntefli fyrr í dag . Lið Emils Hallfreðssonar í ítölsku C-deildinni , Calcio Padovem skipti í vikunni um knattspyrnustjóra . Salvatore Sullo var látinn taka poka sinn og í hans stað kom Andrea Mandorlini . Sá er góðvinur Emils Hallfreðssonar en þeir störfuðu saman hjá Hellas Verona á sínum tíma og er Emil mjög spenntur fyrir komandi samstarfi .